বিশ্বের শক্তিশালী পাসপোর্ট কোনটি? কী বলছে রিপোর্ট

ওয়েব ডেস্ক : বিশ্বের শক্তিশালী পাসপোর্ট(Passport) কোনটি? তা নিয়ে একটি রিপোর্ট প্রকাশ করল লন্ডনের হেনলি পাসপোর্ট ইনডেক্স। সেখানে দেখা গিয়েছে, এই তালিকায় প্রথম দশের মধ্যেই নেই বিশ্বের সব থেকে শক্তিশালী দেশ আমেরিকা (America)। মালয়েশিয়ার সঙ্গে যৌথভাবে তালিকায় ১২ নম্বরে অবস্থান করেছে মার্কিন পাসপোর্ট। এই তালিকায় শীর্ষে রয়েছে সিঙ্গাপুর (Singapore)। তবে ভারতের (India) স্থান কোথায়?

রিপোর্ট অনুযায়ী, এই তালিকায় ভারতের (India) অবস্থান ৭৭ নম্বরে। মূলত, পাসপোর্টের এমন র‍্যাঙ্কিং-এর কারণে বেশ কিছু দেশে ঘোরার ক্ষেত্রে ভিসার দরকার পড়ে না। রিপোর্টে বলা হয়েছে, ১২ নম্বরে থাকা মার্কিন পাসপোর্টের জন্য বিশ্বে ২২৭টি দেশের মধ্যে ১৮০টি দেশে ভিসা ছাড়া ভ্রমণ করতে পারেন মার্কিন নাগরিকরা। সিঙ্গাপুরের নাগরিকরা ভ্রমণ করতে পারেন ১৯৩টি দেশে। দক্ষিণ কোরিয়ার বাসিন্দারা ১৮০ ও জাপানের বাসিন্দারা ১৮৯টি দেশে ভ্রমণ করতে পারেন ভিসা ছাড়াই। অন্যদিকে ২০২১ সালে বিশ্বে ভারতের পাসপোর্টের স্থান ছিল ৯০-তে। ২০২৪ সালে তা নেমে আসে ৮৫-তে। আর ২০২৫ সালে তা আরও নীচে নেমে ৭৭ নম্বরে এসেছে। সেই কারণে, ৬০টি দেশে ভিসা ছাড়া ভ্রমণ করতে পারেন ভারতীয় নাগরিকরা।

আরও খবর : চীনের মোকাবিলায় ফের ভারতের কাছে সাহায্য চাইল আমেরিকা!

উল্লেখ্য, পাসপোর্ট র‍্যাঙ্কিং-এ ২০১৪ সালে প্রথম স্থানে ছিল আমেরিকা (America)। কিন্তু, মার্কিন প্রেসিডেন্ট পদে ডোনাল্ড ট্রাম্প বসতেই ক্ষমতা হারাতে থাকে মার্কিন পাসপোর্ট। আর এই অবনতির কারণ হল একাধিক দেশে ভিসা নিতীর পরিবর্তন। প্রথমে ব্রাজিলের তরফে মার্কিন নাগরিকদের উপর মুক্তভিসার উপর নিষেধাজ্ঞা জারি করা হয়। তার পরে চীন, পাপুয়া নিউগিনি ও মায়ানমারের তরফে ভিসামুক্ত প্রবেশের ক্ষেত্রে নিষেধাজ্ঞা জারি করা হয়। সোমালিয়া ও ভিয়েতনামের তরফেও একই পদক্ষেপ করা হয়। যার ফলে প্রথম দশ থেকে সরে গিয়েছে মার্কিন ভিসা।

অন্যদিকে ভারতীয়রা (Indians) যে যে দেশে ভিসা ছাড়া ভ্রমণ করতে পারেন সেগুলি হল, অ্যাঙ্গোলা, বার্বাদোস, ভুটান, ব্রিতিশ ভার্জিন দ্বীপপুঞ্জ, বুরুন্ডি, কম্বোডিয়া, কোমোরো দীপপুঞ্জ সহ অনেক দেশ। এই তালিকায় অন্তর্ভুক্ত হয়েছে ফিলিপিন্স ও শ্রীলঙ্কাও।